text: 500 dansere dyster om ærefulde placeringer og store penge
  21 januar 2017 kl. 16.29
  Over 500 amatørdansere mødte lørdag op til stor dansekonkurrence i Vejle. En pigegruppe fra Varde tog kampen op.
  
  500 spændte dansere fra hele Danmark kæmpede i dag om at blive de bedste af de bedste ved konkurrencen i Vejle.
  Caroline Sander Jepsen, koreograf, Varde: "De er vant til at opvise, og så er der det på spil, at de vil gerne videre."
  Caroline Sander Jepsen er koreograf for pigegruppen "It's Britney BITCH". Pigerne er fra 12 år til 16 år og er fra Varde. De har tænkt sig at vise dommerne alt, hvad de har i sig.　
  - De er vant til at opvise, og så er der det på spil, at de vil gerne videre, fortæller Caroline Sander Jensen.
  Men i dag er også en vigtig dag for Caroline Sander Jepsen.
  - For mig er det meget mit navn. Jeg vil rigtigt gerne ud at vise, at jeg også kan noget, at jeg kan koreografere. Jeg har danset i 18 år og er 21 år gammel. Mit store mål er at starte min egen danseskole. Jeg vil gerne ud med mit mål og vise, hvad jeg kan.
  I det hårde dommerpanel sidder blandt andet Marianne Eihilt kendt fra Vild med Dans.　
  - Vi prøver at tage hensyn til aldre, hvad de kan, der er rigtigt mange ting at tage hensyn til, siger den rutinerede danser.
  Men det blev desværre kun til et enkelt ja fra dommerne, og pigerne gik derfor ikke videre til semifinalen.
  